ผมมีอาการอ้วกและท่ายท้องบ่อยมาก คิดว่าเป็นอาหารเป็นพิษ กินยาแก้อาเจียนแล้วจะเป็นไรไหม ควรกินยา ca-r-bon ไหมครับ เกลือแร่ควรแช่เย็นไหมครับ
สวัสดีค่ะ อาการคลื่นไส้ ถ่ายเหลวบ่อยๆดังกล่าวมา หากเป็นเฉียบพลันจะนึกถึงภาวะอาหารเป็นพิษจากการรับประทานอาหารที่ไม่สุกสะอาด ทำให้มีลำไส้อักเสบหรือติดเชื้อได้มากที่สุด สาเหตุอื่นๆเช่น การมีกระเพาะอาหารอักเสบ มีแผลในกระเพาะอาหาร หรือมีกรดไหลย้อนซึ่งอาจอธิบายอาการคลื่นไส้ได้ ส่วนอาการถ่ายเหลวนั้นอาจมีสาเหตุอื่นๆเช่นการมีลำไส้แปรปรวน ซึ่งมักเป็นมาค่อนข้างเรื้อรังถ้าเป็นเรื่องอาหารเป็นพิษจริง ไม่แนะนำการรับประทานยาหยุดถ่ายเช่นยากลุ่มผงถ่านคาร์บอน ควรให้ถ่ายออกมาให้หมดจะดีกว่า ในระหว่างนี้จิบน้ำเปล่าสะอาดผสมผงเกลือแร่ รับประทานอาหารสุกสะอาด รับประทานยาแก้คลื่นไส้ได้ ส่วนใหญ่ภาวะนี้หายเองได้ภายใน 1 สัปดาห์ ถ้ามีอาการเรื้อรัง คลื่นไส้ อ่อนเพลียมาก กินได้น้อย ไข้สูง ให้ไปพบแพทย์